# Marina Albiol Guzmán

Marina Albiol Guzmán (Grau de Castelló, 15 de desembre de 1982) és una política valenciana d'EUPV. Fou elegida eurodiputada al Parlament Europeu en les eleccions de 2014 per Esquerra Unida del País Valencià (EUPV).

## Biografia

Nascuda en Grau de Castelló l'any 1982, Marina Albiol és diplomada en fisioteràpia i magisteri.
Des del 2000 és militant del PCPV i d'Esquerra Unida del País Valencià, de la que des del 2003 n'és membre del Consell Polític d'Esquerra Unida. Entre 2003 i 2007 va ser coordinadora de Joves d'Esquerra Unida del País Valencià. També és membre de la Comissió Política del PCPV i de la Plataforma per la III República.
Fou escollida diputada per la circumscripció de Castelló a les eleccions a les Corts Valencianes de 2007 per la coalició Compromís pel País Valencià, que abandonà junt als seus companys d'EUPV per passar-se al grup de diputats no adscrits en el marc de la crisi de la coalició.
Repetidament ha acusat Carlos Fabra de corrupció (ja que aquest hauria defraudat a Hisenda quasi 1 milió d'euros i no pot justificar l'origen d'uns altres 3.713.796 euros) i critica la construcció d'un aeroport a Castelló de la mà també de Carlos Fabra, de dubtosa utilitat. Aquestos fets li valgueren una denúncia per injúries, presentada per Carlos Fabra, que finalment seria desestimada.
També ha denunciat l'existència de contractes irregulars de la Generalitat que beneficien l'arquitecte Santiago Calatrava Valls, en concret ella mateixa va taure a la llum el suposat sobrecost del projecte del Centre de Convencions de Castelló pel qual Calatrava hauria cobrat 2’7 milions d'euros i que no ha començat a construir-se.
En novembre de 2010 fou escollida per encapçalar la llista d'EUPV per la província de Castelló a les eleccions a les Corts Valencianes de 2011. Com a diputada, s'ha convertit en una de les principals portaveus de la lluita contra la pràctica de la fracturació hidràulica a Castelló i contra les prospeccions petrolieres en la zona.
En 2011 va participar en la II Flotilla Rumb a Gaza i en 2013 en les Brigades que va organitzar UNADIKUM a Gaza.
En 2014 va ser triada en quart lloc en la candidatura de la coalició l'Esquerra Plural en les eleccions al Parlament Europeu de 2014 per a la VII Legislatura en què es va mostra crítica amb la política migratòria de la Unió Europea i la construcció de l'Europa fortalesa, i contrària a l'intent de cop d'estat de Juan Guaidó a Veneçuela.

## Referències

* 1 2 «8ª legislatura | Marina ALBIOL GUZMÁN | Eurodiputados | Parlamento Europeo» (en castellà). [Consulta: 31 octubre 2022].
* ↑ Els diputats d'EU deixen Compromís, a Levante-EMV del 13/11/2008.
* ↑ Carlos Fabra defraudó a Hacienda casi un millón de euros en seis años según los peritos Arxivat 2011-11-24 a Wayback Machine., a Cadena SER del 13/05/2010
* ↑ EU duda que el aeropuerto de Castelló reciba a un millón de pasajeros en 2019, a Levante-EMV del 14/03/2011.
* ↑ EU busca apoyo parlamentario para Marina Albiol, denunciada por Fabra, a Público del 25/03/2011.
* ↑ El TSJ archiva la denuncia de Fabra contra Albiol notícia a El País el 28 de maig de 2010 (castellà)
* ↑ Hemos puesto en evidencia que el PP hace contratos para beneficiar a Calatrava, a El País del 25/03/2011.
* ↑ EU pide de G. Camps comparezca en Les Corts para hablar del contrato con Calatrava, a ABC del 16/03/2011.
* ↑ Marga Sanz encabeza las listas de Esquerra Unida a la Generalitat, a El País del 07/11/2010.
* ↑ «EUPV presentará una resolución para declarar la Comunidad Valenciana libre de 'fracking'».
* ↑ «Diario de Marina Albiol en la II Rumbo a Gaza».
* ↑ «Marina Albiol rechaza la decisión del Parlamento Europeo de reconocer a Guaidó», 31-01-2019. [Consulta: 21 juliol 2019].

## Enllaços externs

* Fitxa al web de les Corts Valencianes Arxivat 2015-09-23 a Wayback Machine.
* Fitxa del Parlament Europeu